O‘zbekiston Respublikasi Prezidentining “O‘zbekiston Respublikasining 2016-yilgi asosiy makroiqtisodiy ko‘rsatkichlari prognozi va Davlat budjeti parametrlari to‘g‘risida” 2015-yil 22-dekabrdagi PQ-2455-sonli qaroriga o‘zgartish kiritish haqida

Mahalliy budjetlarni yanada optimallashtirish va daromadlarini oshirish, tadbirkorlik subyektlariga alkogolli mahsulotlar bilan chakana savdoni amalga oshirish huquqi uchun ruxsatnomalar berish bo‘yicha sifatli xizmat ko‘rsatilishini ta’minlash maqsadida:
 1. O‘zbekiston Respublikasi Prezidentining “O‘zbekiston Respublikasining 2016-yilgi asosiy makroiqtisodiy ko‘rsatkichlari prognozi va Davlat budjeti parametrlari to‘g‘risida” 2015-yil 22-dekabrdagi PQ-2455-sonli qarori 22-ilovasining “***” izohi (havolasi) quyidagi tahrirda bayon etilsin:
 “***Alkogolli mahsulotlar bilan chakana savdo qilish, shu jumladan umumiy ovqatlanish korxonalari tomonidan alkogolli mahsulotlar sotish huquqi uchun yig‘im yagona hisobvaraqqa kelib tushadi, keyinchalik mablag‘lar budjet va tadbirkorlik subyektlariga “yagona oyna” prinsipiga binoan davlat xizmatlari ko‘rsatuvchi yagona markaz o‘rtasida, Toshkent shahrida esa budjet hamda Savdo, xizmat ko‘rsatish sohasi va xalq iste’mol tovarlari ishlab chiqarish departamenti o‘rtasida O‘zbekiston Respublikasi Moliya vazirligi tomonidan o‘rnatilgan tartibda taqsimlanadi.
 Qimmatbaho metallar va qimmatbaho toshlardan yasalgan buyumlar bilan chakana savdo qilish huquqi uchun yigim to‘liq budjet hisobiga o‘tkaziladi”.
 2. Mazkur qarorning ijrosini nazorat qilish O‘zbekiston Respublikasi Bosh vazirining birinchi o‘rinbosari R. Azimov zimmasiga yuklansin.